खलील अहमद के टीम इंडिया में चयन की सूचना मिलते ही टोंक के खेल प्रेमियों में उत्साह देखा जा रहा है। सरकारी अस्पताल में कंपाउंडर खलील के पिता खुर्शीद अहमद का कहना है कि जब भी टीम इंडिया का मैच होता तो खलील टीवी में क्रिकेट मैच लगा कर रिमोट को इसलिए छिपा देता था कि कहीं उसके पिता या घर के दूसरे लोग चैनल बदल ना दें। वहीं खलील के स्थानीय कोच इम्तियाज खान का कहना है कि खलील को बचपन से ही क्रिकेट का जुनून था और टोंक जैसी छोटी सी जगह से वह काफी मेहनत करके टीम इंडिया तक पहुंचा है।